Diari Oficial de la Generalitat Valenciana


Sumari del DOGV 9513, del 17-01-2023 (2022/12373)

Edicte sobre informe ambiental i territorial estratègic favorable corresponent a la modificació puntual número 13 del Pla general d'ordenació urbana.
-----------------------------------------------------------------------------------------------------------------------------------------------------

### Dades del document

Número de DOGV
:   9513

Data del DOGV
:   17-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/12152


Data del document
:   22-12-2022

Organisme emissor
:   Ajuntament d'Alberic

Tipus de document
:   Edicte

Descriptors 

:   * Alberic
    * administració local
    * pla d'urbanisme

Edicte sobre informe ambiental i territorial estratègic favorable corresponent a la modificació puntual número 13 del Pla general d'ordenació urbana. [2022/12254]  
Per acord de Junta de Govern de data 22 de desembre de 2022, s'ha emès informe ambiental i territorial estratègic favorable, corresponent a la modificació puntual núm. 13 del Pla general d'ordenació urbana d'Alberic que seguidament es transcriu:  
Emissió de l'informe ambiental i territorial estratègic de la modificació puntual núm. 13 del PGOU.  
Vist l'expedient administratiu que se segueix en aquest ajuntament en relació amb l'avaluació ambiental estratègica de la modificació puntual número 13 del Pla general d'ordenació urbana d'Alberic.  
  
Vista la documentació integrant de l'avaluació ambiental estratègica: document inicial estratègic i esborrany de la modificació puntual, així com les consultes evacuades i els informes tècnics emesos.  
  
Informe ambiental i territorial estratègic  
- Expedient: modificació puntual número 13 del PGOU d'Alberic.  
- Promotor: Ajuntament d'Alberic.  
- Òrgan ambiental: Junta de Govern Local de l'Ajuntament d'Alberic.  
- Òrgan substantiu: Ple de l'Ajuntament d'Alberic.  
Mitjançant Decret d'Alcaldia de data de 4 de juliol de 2016 es va resoldre delegar en la Junta de Govern Local les atribucions d'Alcaldia com a òrgan ambiental i territorial municipal. En data de 20 de juliol de 2016 la Junta de Govern Local accepte la delegació referida. En el BOP núm. 143 de data de 26 de Juliol de 2016 es va publicar el corresponent edicte.  
1. Antecedents de la modificació de planejament.  
El Pla general d'ordenació urbana (en endavant PG) d'Alberic va ser aprovat definitivament per la Comissió Territorial d'Urbanisme de 27 d'octubre de 1990. Mitjançant Decret d'Alcaldia de data de 4 de Juliol de 2016 es va resoldre delegar en la Junta de Govern Local les atribucions d'Alcaldia, com a òrgan ambiental i territorial municipal. En data de 20 de juliol de 2016 la Junta de Govern Local accepte la delegació referida. En el BOP núm. 143 de data de 26 de juliol de 2016 es va publicar el corresponent edicte.  
En data de 18 de maig del 2022, per la present assistència jurídica en matèria d'urbanisme es va emetre informe en el qual s'exposava la necessitat de redactar una nova modificació puntual justificada en el següent:  
- En primer lloc, la redacció de les vigents normes urbanístiques del PG produeixen una falta de claredat i concreció en l'aplicació dels paràmetres i usos del sòl destinat a activitats econòmiques en la zona de sòl industrial 1,2,3 i aïllat. En aquest sentit l'obsolescència en matèria d'usos del text normatiu vigent, amb una antiguitat de pràcticament 20 anys, on no es recullen nous usos i paràmetres que han anat sorgint en els últims anys, requereixen l'oportuna regulació. A través de la modificació de determinats articles de les normes urbanístiques, l'Ajuntament pretén realitzar una actualització dels paràmetres i usos de caràcter no integral, sinó incorporant puntualment a l'articulat vigent aquelles noves determinacions que calguen per a donar cabuda a les noves demandes del sòl destinat a activitats econòmiques (sòl logístic).  
  
- En segon lloc, en l'ordenació detallada del sòl urbà s'han anat realitzant actuacions d'adquisició i obertura de vials i places públiques que han de reflectir-se en el planejament municipal com a dotacions públiques. Així mateix, els nous projectes d'entorns urbans han de realitzar-se mitjançant actuacions de dotació, amb la finalitat que l'Ajuntament no perda els aprofitaments adquirits en el procés de requalificació. A efectes aclaridors es tracta dels següents entorns: plaçaa Caserna, plaça Mestre Albuixech, carrer Pescateria, plaça de l'Ajuntament, etc.  
  
Finalment, l'1 de novembre de 2022 (registre d'entrada núm. 7397) s'ha presentat per l'assistència externa, Sra. María José García Jiménez, arquitecta superior, el DIE i de l'esborrany de la MP-13 del PGOU d'Alberic.  
2. Consideracions jurídiques.  
l'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i s'integra actualment en el dret autonòmic mitjançant el Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge de la Comunitat Valenciana (d'ara en avant TRLOTUP). El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en el seu article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
En el present cas ens trobem davant una proposta de modificació del planejament general. El procediment d'elaboració i aprovació dels plans es regula en el títol III del llibre I del citat TRLOTUP.  
  
Els plans i programes subjectes a avaluació ambiental i territorial estratègica ordinària s'elaboraran seguint el procediment establit en el capítol II del títol III avantdit, i aquells que estiguen subjectes a avaluació ambiental i territorial estratègica simplificada s'elaboraran seguint el procediment establit en els articles 52 i 53 del TRLOTUP, en el capítol III del mateix títol III, si es conclou amb l'informe ambiental i territorial estratègic.  
En el present cas ens trobem davant una modificació de planejament que manca d'efectes significatius sobre el medi ambient, per la qual cosa és procedent la tramitació del procediment simplificat (com així es justifica en el DIE, i en els informes emès en la fase de consultes) per tant, és procedent la resolució d'informe ambiental i territorial estratègic.  
D'altra banda, i d'acord amb l'article 49 del TRLOTUP, l'òrgan ambiental i territorial és l'Ajuntament d'Alberic en trobar-nos davant un supòsit que afecta exclusivament l'ordenació detallada del sòl urbà. En aquest sentit l'article 35 del TRLOTUP defineix l'ordenació detallada com a desenvolupament de l'ordenació estructural, que en el present cas està establida en el PG.  
3. Modificació puntual. Objecte, abast i alternatives.  
L'objecte de la present MP-13 és l'actualització d'uns certs paràmetres i usos urbanístics que, al llarg dels anys de vigència dels instruments de planejament corresponents a cadascun dels àmbits que es modifiquen, exigeixen una adaptació a les demandes de sòl destinat a activitats econòmiques, en primer lloc, i en segon lloc a la realitat actual del barri antic on diverses actuacions de dotació, realitzades o previstes, requereixen ser coherents amb el planejament municipal. En aquest sentit l'MP-13 proposa les següents modificacions:  
  
1) Es proposa modificar diversos articles de les normes urbanístiques vigents:  
b) En sòl urbà regular els buits en façanes.  
c) En sòl industrial l'altura màxima de cornisa i d'edificació permesa i  
d) la limitació dels usos/activitats per parcel·la vigent.  
2) Es proposa la modificació de l'ordenació detallada en àmbits del barri antic i els seus voltants, amb increment de les dotacions públiques:  
  
f) Plaça Mestre Leopoldo Magenti  
g) Travessia carrer Pescateria (carrer Escorxador)  
h) Plaça Mestre Albuixech-Plaça Caserna.  
Aquesta modificació s'emmarca en les determinacions d'ordenació detallada esmentades en l'article 35.1 del TRLOTUP.  
  
4. Identificació i valoració dels possibles efectes sobre el medi ambient.  
La present modificació no presenta efectes significatius en el medi ambient emmarcant-se dins de l'annex VIII del TRLOTUP per a la seua avaluació ambiental simplificada. L'objecte de la MP no obeeix a cap dels casos citats en l'apartat 1 de l'article 46 del TRLOTUP, per als quals l'avaluació ambiental i territorial ordinària és exigida.  
El DIE i l'esborrany de la MP justifiquen que la proposta no presenta efectes significatius en el medi ambient. En el citat document s'exposa textualment: «La present modificació del planejament vigent planteja innovacions a algunes qualificacions de sòl urbà i a 5 articles concrets de les normes urbanístiques de diferents plans, la qual cosa representa, com s'ha dit repetidament, modificacions de l'ordenació detallada en un àmbit territorial molt concret, sense que en cap cas puguen arribar a plantejar-se, per tant, canvis sobre factors que afecten negativament el medi ambient o al canvi climàtic». «No és procedent la consideració de mesures expresses per al seguiment ambiental de les modificacions del planejament, tenint en compte la seua nul·la incidència sobre factors que pogueren afectar el medi ambient».  
  
D'igual manera l'informe de l'arquitecte municipal de data de 28 de novembre del 2022 emés en la present fase de consultes exposa: «Que, després de comprovar els referits documents, es pot concloure que aquests incorporen el contingut establit en la normativa aplicable (article 52 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge ?TRLOTUP). El supòsit tampoc obeeix a cap dels casos citats en l'apartat 1 de l'article 46 del TRLOTUP, i entenent que són modificacions menors dels instruments de planejament vigents, s'hauran de realitzar els tràmits/actuacions establides en l'article 61 del TRLOTUP. Així doncs, no produint efectes significatius sobre el medi ambient, s'informa favorablement el DIE i l'esborrany de la modificació núm.13 del PGOU d'Alberic a aquest efecte de procedir a la presentació de la sol·licitud d'inici de l'avaluació ambiental i territorial estratègica mitjançant procediment simplificat».  
  
En el mateix sentit l'informe de l'enginyer tècnic municipal de data de 5 de desembre del 2022 indica: «la modificació puntual núm. 13 del PGOU d'Alberic no modifica la previsió en relació a les infraestructures i serveis urbans de proveïment, evacuació i energia, ni farà necessària l'execució d'obres connexes que excedisquen els referits àmbits d'actuació més enllà de les de simple connexió a les xarxes ja existents i/o projectades. Des del punt de vista de la seua afecció al medi ambient, es considera que els canvis projectats no es produeixen en factors que tinguen efectes negatius sobre el mateix o sobre el canvi climàtic».  
  
D'acord amb els documents i informes anteriors, els efectes ambientals no són significatius. No obstant això, es procedeix a revisar la modificació a l'efecte de tramitació, quant a les determinacions afectades, per a establir el model de procediment:  
Com hem assenyalat, és aplicable l'avaluació ambiental estratègica simplificada, d'acord amb el que es disposa en l'Annex VIII del TRLOTUP, sent l'òrgan ambiental igualment l'Ajuntament, en aplicació de l'article 49.2.b: «2. L'òrgan ambiental serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els següents casos:  
a) en els instruments de planejament urbanístic que afecten exclusivament l'ordenació detallada del sòl urbà definida en el present text refós [...].  
D'acord amb l'anterior i en afectar les determinacions de l'ordenació detallada l'òrgan substantiu és el ple de l'Ajuntament d'Alberic, conforme a l'article 46.6: «Els ajuntaments són competents per a la formulació i tramitació dels plans d'àmbit municipal, i l'aprovació d'aquells que fixen o modifiquen l'ordenació detallada, sense perjudici de les competències mancomunades i de les quals s'atribueixen a la Generalitat en els apartats anteriors».  
  
  
5. Documentació del paisatge.  
L'article 6.4.b del TRLOTUP indica el següent: b) Els estudis d'integració paisatgística, que valoren els efectes sobre el caràcter i la percepció del paisatge de plans, projectes i actuacions amb incidència en el paisatge i estableixen mesures per a evitar o mitigar els possibles efectes negatius, conforme a l'annex II d'aquest text refós, o disposició reglamentària aprovada mitjançant decret del Consell que ho modifique. En els instruments de planejament sotmesos a avaluació ambiental i territorial estratègica simplificada que no tinguen incidència en el paisatge no serà exigible estudi d'integració paisatgística, en cas que així ho determine l'òrgan ambiental, així com un informe del departament amb les competències de paisatge.  
En aquest sentit, l'objecte de la modificació no afecta als paràmetres de les ordenances de l'edificació de les zones, es manté l'ordenació i edificabilitat prevista en el planejament, així com l'aprofitament urbanístic assignat pel que es determina que no és exigible.  
  
  
6. Valoració de les qüestions urbanistiques  
En conseqüència, la Junta de Govern per unanimitat dels assistents acorda;  
  
Primer. Concloure que la modificació puntual núm. 13 del PGOU d'Alberic no té efectes significatius sobre el medi ambient conforme als criteris establits en l'annex VIII del Text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de juny, del Consell.  
  
Segon. Resoldre favorablement l'avaluació ambiental i territorial estratègica pel procediment simplificat de la modificació puntual núm. 13 del PGOU d'Alberic.  
  
Tercer. Donar compte del contingut de la resolució d'informe ambiental i territorial estratègic pel procediment simplificat a quants interessats apareguen en la tramitació ambiental de l'actuació, incloent-hi aquest informe en la documentació de l'instrument de planejament urbanístic, identificant com a públic interessat als ressenyats prèviament.  
  
  
Quart. Conforme al text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de juny, del Consell i normativa sectorial d'aplicació, el document de planejament que se sotmeta a exposició al públic haurà de complir les determinacions establides en el punt 6. (Valoració de les qüestions urbanístiques).  
  
Cinqué. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previst en l'article 53.7 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de juny, del Consell.  
  
Sisé. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, procedisquen en via contenciosa administrativa enfront de l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
Seté. La resolució de l'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si una vegada publicat en el DOGV, no s'haguera procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.  
A aquest efecte es notifica a les persones interessades per a general coneixement i efectes oportuns i es fa constar que contra aquest acord, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en dret s'estimen pertinents.  
  
Alberic, 22 de setembre de 2022.- L'Alcalde: Antonio Carratalá Mínguez.